**449/2016. (XI.23.) számú Képviselő-testületi határozat:**

**- ERVA Nonprofit Zrt.-vel kapcsolatos döntések – Erzsébetvárosi Önkormányzati Vagyonkezelő Nonprofit Zártkörűen Működő Részvénytársaság átalakítása -**

*(14 igen, 0 nem, 2 tartózkodás)*

**Budapest Főváros VII, kerület Erzsébetváros Önkormányzatának Képviselő-testülete úgy dönt,** hogy a 100%-ban önkormányzati tulajdonban lévő Erzsébetvárosi Önkormányzati Vagyonkezelő Nonprofit Zártkörűen Működő Részvénytársaságot (székhelye:1071 Budapest, Damjanich utca 12,. Cg.01-10-043258, adószáma:12194528-2-42, statisztikai számjele: 12194528.6832-573-01) át kívánja alakítani az alábbiak szerint:

1.

Az Erzsébetvárosi Önkormányzati Vagyonkezelő Nonprofit Zártkörűen Működő Részvénytársaság átalakítása kapcsán az alábbi feladatok feladatátszervezéssel a már működő – szintén 100%-ban - önkormányzati tulajdonban lévő gazdasági társaságokhoz kerülnek átadásra.

* *A társasházkezelési feladatok, közös költséggel és célbefizetésekkel kapcsolatos ügyintézések, társasházakban lévő önkormányzati tulajdonú lakás és nem lakás céljára szolgáló helyiségek karbantartása, valamint gyors-szolgálat létrehozása és működtetése* az Erzsébetvárosi Szolgáltató Kft-hez kerülnek.
* A *közterület takarítás*, a közfoglalkoztatási feladattal együtt az Erzsébetváros Fejlesztési és Beruházási Kft. - azaz a röviden Erzsébetváros Kft.- feladatkörébe kerül átszervezésre.

Budapest Főváros VII, kerület Erzsébetváros Önkormányzatának Képviselő-testülete a feladatátszervezéssel kapcsolatban szükséges létesítő okirat módosításokra felhatalmazza a Pénzügyi és Kerületfejlesztési Bizottságot.

2.

Az Erzsébetvárosi Önkormányzati Vagyonkezelő Nonprofit Zártkörűen Működő Részvénytársaság átalakításával összefüggő folyamatként új gazdasági társaságokat kíván létre hozni az alábbiak szerint:

* *Erzsébetvárosi Üzemeltetési és Ingatlanfejlesztési Kft.-*t ingatlan fejlesztési és pályázati feladatok,és karbantartási és műszaki feladatok (ezen feladatkörökben az önkormányzat ingatlanvagyonát érintően a felújítások, beruházások, kötelezések végrehajtása, az ingatlanvagyon üzemeltetése, karbantartása és veszélyelhárítással kapcsolatos feladatok és a közüzemi szolgáltatások bonyolítása is ebbe a körbe tartozna) ellátására hozza létre.
* *Erzsébetvárosi Piacüzemeltetési Kft.* a Klauzál téri Vásárcsarnok és a Garay téri Vásárcsarnokok üzemeltetésére.

A Képviselő-testület felhatalmazza Dr. Bajkai István alpolgármestert, hogy az Erzsébetvárosi Önkormányzati Vagyonkezelő Nonprofit Zártkörűen Működő Részvénytársaság átalakításával kapcsolatos szükséges intézkedéseket tegye meg.

Budapest Főváros VII, kerület Erzsébetváros Önkormányzatának Képviselő-testülete felhatalmazza a Polgármestert a szükséges okiratok aláírására.

**Felelős:** Vattamány Zsolt polgármester

**Határidő:** folyamatos