**8/2017. (II.15.) számú Képviselő-testületi határozat:**

**- ERVA Nonprofit NZrt. átalakítással kapcsolatos döntések -**

*(15 igen, 0 nem, 2 tartózkodás)*

1.

B**udapest Főváros VII. kerület Erzsébetváros Önkormányzatának Képviselő-testülete úgy dönt,** hogy a 110/2015. (III.25.) számú Képviselő-testületi határozatát, amely az **ERVA Nonprofit Zrt-vel** kötendő vagyongazdálkodási feladatellátási szerződés lényeges feltételeit meghatározta, és amely alapján 2015. május 11-én megkötésre került a szerződés, hatályon kívül helyezi. Ezzel egyidejűleg dönt a már megkötött, határozatlan idejű szerződés megszüntetéséről az új feladatellátási szerződés megkötésének időpontjával.

2.

**Budapest Főváros VII. kerület Erzsébetváros Önkormányzatának Képviselő-testülete úgy dönt,** hogy az ERVA Nonprofit Zrt-t 2017. március 1-től az alábbi feladatokat látja el, amely alapján az új feladatellátási szerződés lényegi feltételeit:

* az Önkormányzat tulajdonát képező lakások, nem lakás céljára szolgáló helyiségek, egyéb ingatlanok elidegenítésével, hasznosításával kapcsolatos feladatok;
* az Önkormányzat tulajdonát képező piacok üzemeltetésével, a piacok helyiségeinek, elárusítóhelyeinek bérbeadásával kapcsolatos feladatok;
* az Önkormányzat vagyonkataszteréhez kapcsolódó ingatlanok analitikus nyilvántartása,
* az Önkormányzat tulajdonát képező lakások, nem lakás céljára szolgáló helyiségek, egyéb ingatlanok általános ellenőrzési tevékenységének ellátása,
* *az Önkormányzat tulajdonát képező lakások, nem lakás céljára szolgáló helyiségek, egyéb ingatlanokkal összefüggő Ügyfélszolgálati Iroda működtetése.*

*ERVA Nonprofit Zrt-t által végzett feladatainak ellátása kapcsán havi díjra, költségeinek megtérítésére és jutalékra jogosult. A jutalék mértéke Önkormányzat tulajdonát képező lakások, nem lakás céljára szolgáló helyiségek, egyéb ingatlanok hasznosításával és elidegenítésével összefüggésben ténylegesen befolyt nettó bevétel 5%, amely negyedévente kerül elszámolásra.*

A Képviselő-testület felhatalmazza a Pénzügyi és Kerületfejlesztési Bizottságot az új feladatellátási szerződés jóváhagyására és ezzel egyidejűleg felkéri és felhatalmazza a Polgármestert új szerződést aláírására.

3.

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy elveti az ERVA Nonprofit Zrt. társasági cégformaváltással történő átalakulásának lehetőségét, mert annak nincs indokoltsága.

**Felelős:** Vattamány Zsolt polgármester

**Határidő:** azonnal